لبوبو

لبوبو (چینی: 拉布布) ایک گداز کھلونا ہے جو دراصل پُرکشش اور عجیب الخلقت الفوں کی ایک سیریز پر مبنی ہے۔ یہ کردار ہانگ کانگ میں پیدا ہونے والے اور بعد ازاں بیلجیم میں سکونت پزیر ہونے والے مصور کاسنگ لونگ (龙家昇) کے تخیل کی پیداوار ہے۔ یہ ننھے عفریت خصوصی طور پر چین کے مشہور خوردہ فروش پاپ مارٹ کے ذریعے فروخت کیے جاتے ہیں۔

 آغاز اور پس منظر 
لبوبو کی تخلیق سنہ 2015ء میں ہوئی جب کاسنگ لونگ نے اسے اپنی تخلیقی کہانیوں کی سیریز دی مانسٹرز کے لیے تیار کیا۔ اس سیریز پر شمالی یورپ کی دیومالائی روایات اور لوک کہانیوں کا گہرا اثر تھا، جن سے کاسنگ کو اپنے بچپن میں خاص لگاؤ رہا۔ ابتدا میں ان کرداروں کی نقاشی ہاؤ2ورک نامی کمپنی کے تعاون سے کی گئی مگر لبوبو کو اصل شہرت 2019ء میں اس وقت ملی جب پاپ مارٹ کے ساتھ اشتراک کیا گیا۔

پاپ مارٹ کے اشتراک کے بعد لبوبو نہ صرف چین بلکہ دنیا بھر میں گداز کھلونوں کے شائقین میں مقبول ہوا۔ 2025ء تک لبوبو کے تین سو سے زائد مختلف ماڈل متعارف کرائے جا چکے تھے جن کی قیمت 15 امریکی ڈالر سے لے کر 960 ڈالر تک ہوتی ہے۔ سب سے بڑی اور مہنگی اشیا میں 79 سینٹی میٹر (31 انچ) اونچا  لبوبو شامل ہے۔

جون 2025ء میں بیجنگ میں لبوبو کی پہلی باضابطہ نیلامی ہوئی جس میں ایک اعشاریہ دو میٹر لمبے، پستئی سبز رنگ کے لبوبو کی ایک لاکھ ستر ہزار ڈالر میں فروخت ہوئی۔
 حوالہ جات 

زمرہ:2015ء میں متعارف افسانوی کردار
زمرہ:عوامی جمہوریہ چین کی ثقافت
زمرہ:کھلونے